open-index/open-wikipedia-markdown huggingface dataset:
ख्मेर रूज

**ख्मेर रूज** (ख्मेर: ខ្មែរក្រហម) हे कंबोडियामधील कम्युनिस्ट पक्षाच्या समर्थक व कार्यकर्त्यांना दिले गेलेले नाव होते. ख्मेर रूजची स्थापना १९६८ मध्ये उत्तर व्हियेतनाममध्ये झाली. १९७५ साली व्हियेतनाम युद्ध संपल्यानंतर इ.स. १९७५ ते १९७९ दरम्यान ४४ महिने पोल पोटच्या नेतृत्वाखाली ख्मेर रूजने कंबोडियावर सत्ता गाजवली. 

## कार्यकाळ
आपल्या चार वर्षांच्या कार्यकाळात ख्मेर रूजने कंबोडियामध्ये हिंसेचे व अराजकतेचे थैमान घातले. पोल पोटने कंबोडियामधील सामाजिक पातळ्या हटवून सर्व जनतेला शेतीच्या कामास जुंपण्याचे ठरवले. ख्मेर रूजने सर्व शहरी नागरिकांना खेडेगावांत स्थलांतर करण्यास भाग पाडले. ज्या शहरी लोकांना शेतीचे काहीही ज्ञान नाही अशांना बळजबरीने शेतकरी बनवल्यामुळे कंबोडियामधील कृषी उद्योग पूर्णपणे कोलमडून पडला व भयंकर दुष्काळाची परिस्थिती निर्माण झाली. तसेच अन्न-पाण्याविना सलग १२ तास शेतीकाम करण्याच्या ख्मेर रूजच्या धोरणामुळे भुकमारी, रोगराई इत्यादी कारणास्तव लाखो लोक मृत्यूमुखी पडले. कोणताही छोटासा नियम मोडल्यास त्या व्यक्तीला त्वरित मारून टाकले जात असे.

तसेच ख्मेर रूजने कंबोडियामधील सर्व शाळा, माहाविद्यालये, इस्पितळे, बँका बंद केल्या व बहुसंख्य शिक्षकांची व विचारवंतांची हत्या केली. चलनास विरोध व्यक्त करून त्यांनी कंबोडियामधील सर्व नोटा जाळून टाकल्या व बँका जमीनदोस्त केल्या. ह्यामुळे कंबोडियाची अर्थव्यवस्थेचा पुरता बोजवारा उडाला. ख्मेर रूजने कंबोडियामधील धर्मांचे पुरते उच्चाटन करण्याचे ठरवून सर्व प्रार्थनागृहे व धर्मदायी संस्था बंद केल्या. कोणतीही व्यक्ती धर्माचे पालन करताना आढळून आल्यास ठार मारली जात असे. तसेच कंबोडियन जनतेच्या सर्व प्रकारच्या व्यक्तिस्वातंत्र्यावर संपूर्ण बंदी आणली गेली.

ख्मेर रूजच्या तांडवामध्ये सुमारे १२ लाख ते ३० लाख कंबोडियन लोक मृत्यूमुखी पडले असवेत असा अंदाज अनेक आंतरराष्ट्रीय संस्थांनी व्यक्त केला आहे.

## अस्त
१९७७ मध्ये सुरू झालेल्या व्हियेतनाम-कंबोडिया युद्धामध्ये १९७९ साली व्हियेतनामचा विजय झाला व ख्मेर रूजला पलायन करणे भाग पडले. त्यानंतर ख्मेर रूजचे अस्तित्त्व नावापुरतेच राहिले व १९९९ साली हा पक्ष संपूर्णपणे बरखास्त झाला.

## बाह्य दुवे
*ख्मेर रूज व कंबोडियामधील हत्याकांड
*पोल पोटच्या सत्तेचे वर्णन व आलोचन

वर्ग:कंबोडियाचा इतिहास
वर्ग:राजकीय पक्ष
गुहिलोत घराणे

**गुहिलोत घराणे** हे प्रमुख राजपूत घराण्यांपैकी एक घराणे होते. या घराण्यातील काही राजकर्त्यांनी राजस्थानच्या मेवाड प्रांतावर राज्य केले.

## इतिहास 
इ.स. ७१२ मध्ये अरबांनी हिंदुस्थानात स्वाऱ्यांना सुरुवात केली. सिंधच्या दाहीर राजांनी या स्वाऱ्यांना तोंड दिले पण फितुरीमुळे त्याचा घात होऊन सिंध प्रांत अरबांच्या ताब्यात गेला. इ.स. ७३९ मध्ये अरब राजस्थानकडे चाल करून येऊ लागले त्यावेळी चितोड येथील बाप्पा रावळ नावाच्या एका सेनापतीने अरबांचा एका मोठ्या युद्धात प्रचंड पराभव केला. या विजयामुळे बाप्पाला चितोडचे सार्वभौमपद मिळाले. बाप्पा रावळ हा गुहिलोत घराण्याचा पहिला प्रसिद्ध पुरूष होय.

## राज्यकर्ते आणि कामगिरी 
बाप्पा रावळाने अरबांना हिंदुस्थानच्या बाहेर हाकलून लावले आणि सिंधचा अमीर सेलिम याचा पाडाव करून त्याच्या मुलीशी लग्न केले. इ.स. ७६३ मध्ये अधिकारत्याग करून त्याने सन्यास घेतला. 

बाप्पानंतर चितोडच्या गादीवर गुहिल हा राजा आला. गुहिलाने बाप्पा रावळापासून निघालेल्या शाखेस आपले नाव दिले त्यामुळे या घराण्याला गुहिलोत हे नाव पडले. 

या घराण्यात गुहिलानंतर खुमान, अल्लट, नरवाहन, शक्तिकुमार, भीम, हमीर, सं, प्रताप हे राज्यकर्ते होऊन गेले. भोवताली मुसलमानी राज्य पसरत असतानाही आठशे वर्षे सातत्याने लढत राहून आपले स्वातंत्र्य कायम राखण्यात गुहिलोत घराण्यातील या राज्यकर्त्यांनी महत्त्वाची भूमिका बजावली.

वर्ग:प्राचीन भारतातील राजवंश
कर्नाटक युद्धे

**कर्नाटक युद्धे** यालाच **कर्नाटकातील इंग्रज-फ्रेंच संघर्ष** असेही म्हणले जाते. अठराव्या शतकाच्या उत्तरार्धात कर्नाटकातील राजकीय स्थिती बदललेली होती. इ.स. १७६० पर्यंत अर्काट या नवीन मुस्लिम राज्याने बरीच प्रगती साधलेली होती. याच काळात मराठे आणि हैदराबादच्या निजामानेही कर्नाटकात रस घ्यायला सुरुवात केली होती. कर्नाटकातील या राजकीय गोंधळामुळे मद्रास आणि पॉण्डेचेरी या अनुक्रमे इंग्रज व फ्रेंचांच्या वखारीचे रूपांतर युद्धाच्या मैदानात झाले. भारतीय सत्ताधीशांमधील स्पर्धा आणि स्वार्थमूलक कारवाया यामुळे इंग्रज व फ्रेंचांना त्यांच्या भांडणात हस्तक्षेप करण्याची आणि स्वतःच्या वसाहतींचे भले करण्याची संधी मिळाली. यातूनच इंग्रज आणि फ्रेंच यांच्यात कर्नाटक़ात इ.स. १७४६ ते इ.स. १७६३  या कालखंडात तीन युद्धे झडली. इंग्रज आणि फ्रेंच यांच्यात कर्नाटकात झालेली ही युद्धे कर्नाटक युद्धे म्हणून ओळखली जातात. 

## हे सुद्धा पहा 
*पहिले कर्नाटक युद्ध
*दुसरे कर्नाटक युद्ध
*तिसरे कर्नाटक युद्ध

वर्ग:कर्नाटकचा इतिहास
वर्ग:अर्काटचे राज्य
वर्ग:अर्काटचे राज्य सहभागी असलेली युद्धे
कुणकेश्वर

इवलेसे|कुणकेश्वर समुद्रकिनारा
इवलेसे|डावे|कुणकेश्वर मंदिर
इवलेसे|डावे|कुणकेश्वर येथील प्राचीन गुहा
इवलेसे|Kunkeshwar seashore kokan
कुणकेश्वर हे ठिकाण देवगडच्या जवळ असून फार सुंदर समुद्रकिनारा लाभलेलं, कुणकेश्वराच्या  मंदिराजवळचा हा परिसर आहे. स्वच्छ, कमी वर्दळ असणारा हा किनारा आहे. कोकणचा आणि समुद्राचा मनसोक्त आनंद या ठिकाणी घेता येतो. खाण्यासाठी कुणकेश्वरचे उकडीचे मोदक चविष्ट आहेत .देवगडला उत्तम माशाचे जेवण मिळते. माफक दरात कोकण या ठिकाणी अनुभवता येतो.

## कुणकेश्वर गाव 
**कुणकेश्वर** हे भारतातील महाराष्ट्राच्या कोकण प्रांतातील सिंधुदुर्ग जिल्ह्यात असलेल्या देवगड तालुक्यातील समुद्रकिनारी वसलेले एक गाव आहे. ते देवगड गावाच्या दक्षिणेस २० किलोमीटरवर आहे. कुणकेश्वर हे एक तीर्थक्षेत्र व पर्यटन स्थळ आहे. तसेच हे गाव 'हापूस आंब्या'साठी प्रसिद्ध आहे.
## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती केली जाते.

## कुणकेश्वर मंदिर 
कुणकेश्वर येथे श्री देव कुणकेश्वर हे एक शिवमंदिर आहे. छत्रपती शिवरायांनी स्वतः या मंदिराचा जीर्णोद्धार केला होता. कुणकेश्वरला दक्षिण कोकणाची काशी म्हणले जाते.

## कुणकेश्वर यात्रा 
इवलेसे|उजवे|यात्रेतील देवांच्या खांबकाठ्या
दरवर्षी कुणकेश्वरला महाशिवरात्रीच्या निमित्ताने तीन दिवसांची यात्रा भरते. या यात्रेच्या निमित्ताने देऊळ्परिसरात मोठी जत्राही भरते. कलिंगडांचा बाजार आणि मालवणी खाजे हे या जत्रेचे खास वैशिष्ट्य आहे. या यात्रेला येणाऱ्या सर्व देवस्वाऱ्या काही अपवाद वगळता अजूनही आपल्या गावरयतेसहित पायी चालत येतात. कुणकेश्वर भेटीसाठी १२ किमी. अंतरावरून येत असलेल्या जामसंडेच्या दिर्बा-रामेश्वरसाठी तारांमुंबरी खाडीवर नौकासेतू बांधला जातो. दर २४ वर्षॉंनी कुणकेश्वरच्या भेटीला येणाऱ्या कोटकामते गावच्या भगवती मातेला त्या गावचे ग्रामस्थ उत्साहात वाजतगाजत कुणकेश्वर क्षेत्री आणतात. १६ किलोमीटरवरून येणाऱ्या मुणगे गावची भगवती माता वाटेत विश्रांती न घेता पायी चालत येऊन कुणकेश्वरची भेट घेते. ५० किलोमीटरवरून येणारा मसुरे गावचा श्री भरतेश्वर पायी चालत गावरयतेसहित कुणकेश्वरच्या भेटीला येतो. तसेच किंजवडे-स्थानेश्वर, दाभोळे-पावणाई, टेंबवली-कवळाई, असे अनेक देव त्याच्या त्याच्या रयतेसह कुणकेश्वरची पायी वारी म्हणजेच यात्रा करतात.

## कुणकेश्वर चौपाटी 
कुणकेश्वर मंदिराजवळच प्रसिद्ध समुद्रकिनारा आहे. येथे दरवर्षी लाखोच्या संख्येने देशी व विदेशी पर्यटक भेट देतात. समुद्रातील जांभ्या दगडांवर सुमारे १०० शिवलिंगे कोरलेली आहेत. ओहटीच्या वेळी ही शिवलिंगे पाहायला मिळतात.

## कुणकेश्वर येथील प्राचीन गुहा  
कुणकेश्वर गावातील एका डोंगरात जांभ्या दगडात एक गुहा आहे. या गुहेत शिवलिंग, नंदी, तसेच स्त्री-पुरुषांचे अनेक दगडी मुखवटे आहेत.

वर्ग:देवगड तालुका
वर्ग:सिंधुदुर्ग जिल्ह्यातील गावे
वर्ग:समुद्र किनारा लाभलेली महाराष्ट्रातील गावे
वर्ग:महाराष्ट्रातील पर्यटनस्थळे
वर्ग:महाराष्ट्र राज्यातील शहरे व गावे
न्यूटाउन (कनेटिकट)

इवलेसे
**न्यूटाउन** हे अमेरिकेच्या कनेटिकट राज्यातील शहर आहे. हे शहर १७०५मध्ये वसवले गेले. फेरफील्ड काउंटीतील या शहराची लोकसंख्या २०१० च्या जनगणनेनुसार २७,५६० होती. या शहराचा विस्तार ६०.३८ वर्गमैल आहे.

## इतिहास
या शहराची जागा १७०५मध्ये पॉह्टाटक या स्थानिक जमातीकडून विकत घेतली गेली. त्यावेळी या वसाहतीचे नाव क्वॉनीपेग असे होते. १८८१ च्या सुमरास येथील लोकसंख्या ४,००० इतकी होती तर १९३० च्या दशकात हा आकडा २,६३५ इतका खाली गेला होता.

## उद्योगधंदे
येथे चहाची पाकिटे, कंगवे, अग्निशमन उपकरणे, बटन, टोप्या, कागदी डबे, इ. तयार करण्याचे उद्योग आहेत. याशिवाय जवळ अभ्रक व फेल्डस्पारच्या खाणी आहेत.

## हे सुद्धा पहा
* सॅंडी हूक प्राथमिक शाळेतील हत्याकांड

## संदर्भ आणि नोंदी 
वर्ग:कनेटिकटमधील शहरे
वर्ग:फेरफील्ड काउंटी (कनेटिकट)
नवश्या मारुती

इवलेसे
पुण्यातील नरवीर तानाजी मालुसरे रस्त्यावरील (सिंहगड रस्ता) पु.ल देशपांडे उद्यानाच्या बरोबर समोर असलेले हे एक प्राचीन मारुती मंदिर आहे.  मंदिराच्या डाव्या बाजूला एक पिंपळाचा वृक्ष आहे. नवस पूर्ण करणारा मारुती अशी ख्याती असल्याकारणाने या मारुतीचे **नवश्या मारुती** असे नामकरण झाले. दर शनिवारी येथे दर्शनासाठी भक्तांच्या रांगा लागतात.

वर्ग:पुणे
पहिले इंडोचीन युद्ध

**पहिले इंडोचीन युद्ध** (फ्रेंच इंडोचीन युद्ध, फ्रान्स-व्हियेतनाम युद्ध; व्हियेतनामी: Chiến tranh Đông Dương) हे इ.स. १९४६ ते १९५४ दरम्यान फ्रेंच इंडोचीनमध्ये लढले गेलेले एक युद्ध होते. ह्या युद्धात फ्रान्स विरुद्ध व्हियेतनाममधील व्हियेत मिन्ह ह्या स्वातंत्र्यवादी गटादरम्यान लढत झाली.

इ.स. १८८७ सालापर्यंत फ्रान्सने संपूर्ण व्हियेतनाम ताब्यात घेऊन येथे फ्रेंच इंडोचीन ही वसाहत स्थापन केली होती. दुसऱ्या महायुद्धादरम्यान हा भूभाग जपानने बळकावला होता. महायुद्ध संपण्याच्या सुमारास व्हियेतनाममधील स्वातंत्र्य चळवळीने जोर धरला. हो चि मिन्ह ह्या व्हियेतनामी कम्युनिस्ट पुढाऱ्याने व्हियेत मिन्ह नावाची आघाडीची निर्मिती केली. महायुद्धात जपानचा पराभव झाल्यानंतर जेव्हा फ्रान्सने पुन्हा इंडोचीनवर ताबा मिलवण्याचा प्रयत्न केला तेव्हा व्हियेत मिन्ह व कंबोडिया व लाओसमधील कम्युनिस्ट पक्षांनी फ्रान्सविरोधात लष्करी बंड पुकारले व ह्या युद्धाची सुरुवात झाली. 

७ वर्षांहून अधिक काळ चाललेल्या ह्या युद्धात फ्रान्सला अमेरिकेचा तर व्हियेत मिन्हला सोव्हिएत संघ व चीनचा पाठिंबा होता. अखेरीस उत्तर व्हियेतनामच्या गनिमी काव्यापुढे फ्रान्सला शरणागती पत्कारावी लागली व मार्च १९५४ मध्ये सुरू झालेल्या दियेन बियेन फुच्या लढाईमध्ये फ्रान्सचा सपशेल पराभव झाला व हे युद्ध संपुष्टात आले.

२१ जुलै १९५४ रोजी जिनिव्हा येथे झालेल्या एका परिषदेत इंडोचीनची फाळणी करण्याचे ठरले. उत्तर व्हियेतनाममध्ये हो चि मिन्हच्या नेतृत्वाखाली कम्युनिस्ट राजवटीची तर दक्षिण व्हियेतनाममध्ये सम्राट बाओ दाईच्या नेतृत्वाखाली प्रजासत्ताकाची स्थापना झाली. दोन्ही तुकड्यांनी एकत्रीकरणाचे प्रयत्न करणे अपेक्षित होते. परंतु १९५६ साली सत्तेवर आलेल्या दक्षिण व्हियेतनामच्या गो डिन यीमने उत्तरेसोबत वाटाघाटीस नकार दिला. ह्यामध्येच व्हियेतनाम युद्धाची मुळे रोवली गेली.

## संदर्भ 
## बाह्य दुवे 
* 

वर्ग:व्हियेतनाम सहभागी असलेली युद्धे
वर्ग:फ्रान्स सहभागी असलेली युद्धे
वर्ग:व्हियेतनामचा इतिहास
ऑरोरा (कॉलोराडो)

**ऑरोरा** () ही अमेरिकेच्या कॉलोराडो राज्यामधील एक शहर व राजधानी डेन्व्हरचे एक उपनगर आहे. आहे. २०१० साली ३.२५ लाख लोकसंख्या असलेले ऑरोरा हे कॉलोराडोमधील तिसऱ्या तर अमेरिकेमधील ५६व्या क्रमांकाचे मोठे शहर आहे. 

## इतिहास 
ऑरोराची स्थापना १८८० च्या दशकात *फ्लेचर* या नावाने झाली होती. १८९३मध्ये चांदीच्या खाणकामात जबरदस्त मंदी आल्यावर फ्लेचर (आणि कॉलोराडो)मधील लोकसंख्या आणि उद्योगधंदे झपाट्याने कमी झाले. १९०७मध्ये येथील रहिवाश्यांनी एकत्र येउन गावाचे नाव बदलून ऑरोरा असे केले.

## भूगोल 
## संदर्भ 
## बाह्य दुवे 
* अधिकृत संकेतस्थळ
* स्वागत कक्ष

वर्ग:कॉलोराडोमधील शहरे
वर्ग:डेन्व्हर
भानुदास

संत भानुदास (शके १३७० ते १४३५) हे वारकरी संप्रदायातील महान संत होते. त्यानी विजयनगरला नेलेली पंढरपुरातीलविठ्ठलमूर्ती परत आणली. हे प्रसिद्ध संत एकनाथ महाराजांचे पणजोबा होते.  लहानपणी त्यांनी सूर्याची पूजा केली,  पण नंतर त्यांनी विठोबाची पूजा केली.  भक्तविजयमध्ये त्यांचे दोन अध्याय आहेत.  पंढरपूर येथील विठ्ठल मंदिरातील सोळखांबी मंडपात (प्रवेशद्वाराजवळ, उजवी बाजू) येथे त्यांची समाधी आहे.

## संत भानुदासांवरची मराठी पुस्तके
* देव आले पंढरीला (संत भानुदासांवरची कादंबरी, लेखक - अशोक देशपांडे))
* संत भानुदास (नाटक, लेखक - न.चिं. केळकर)

## संदर्भ
## बाह्य दुवे
*  http://santeknath.org/purveitihas.html

वर्ग:वारकरी संप्रदायातील व्यक्ती
उत्तर व्हियेतनाम

**उत्तर व्हियेतनाम** हा आग्नेय आशियामधील वर्तमान व्हियेतनामाच्या उत्तर भागात इ.स. १९७५ सालापर्यंत अंमल असलेला एक देश होता. १९४० च्या दशकात हो चि मिन्ह ह्या व्हियेतनामी पुढाऱ्याने व्हियेत मिन्ह नावाची स्वातंत्र्यचळवळ सुरू केली. दुसरे महायुद्ध संपल्यानंतर व्हियेत मिन्हने फ्रेंच इंडोचीनपासून स्वातंत्र्याची घोषणा केली. १९४५ ते १९५४ दरम्यान चाललेल्या पहिल्या इंडोचीन युद्धामध्ये व्हियेत मिन्हने फ्रान्सला पराभूत केल्यानंतर झालेल्या जिनिव्हा परिषदेमध्ये व्हियेतनामचे उत्तर व दक्षिण असे दोन तुकडे केले गेले. त्यानंतर एकाच वर्षात दक्षिण व्हियेतनामने कम्युनिस्ट राजवट अंगीकारून उत्तरेसोबत विलीनीकरणाची अट फेटाळल्यामुळे व्हियेतनाम युद्धास सुरुवात झाली.

सुमारे २० वर्षे चाललेल्या व्हियेतनाम युद्धात पुन्हा एकदा उत्तरेची सरशी झाली. १९७५ साली दक्षिण व्हियेतनामला उत्तरेच्या कम्युनिस्ट राजवटीखाली विलिन करण्यात आले व व्हियेतनाम हा एकसंध देश बनला.

## बाह्य दुवे 
* 

वर्ग:आशियातील भूतपूर्व देश
वर्ग:व्हियेतनामचा इतिहास
केसांची निगा

केसांची निगा म्हंटल की सगळ्यात पहिल्यांदा विचार करायला पाहिजे तो म्हणजे" केसांची स्वच्छता ".केसांची काळजी ही वयक्तिक बाब आहे.तरीही केसांच्या प्रकारानुसार काळजी घेण्याच्या पद्धतीतही बदल होतो.

## जैविक पद्धती आणि स्वच्छता 
केस हा आपलया आरोग्याचा आरसा आहे. शरीरामधे अनेक रोग होत असताना त्यांचा परिणाम होत असतो. म्हणून केसांची चिकित्सा करताना ईतर आजार बघून त्यांची चिकित्सा प्रथम करावी.
निजामपूरकर

हे संत एकनाथ महाराजांच्या शिष्य परंपरेतील असून नाथांचे १२ वे वंशज ह.भ.प.वै.श्री भय्यासाहेब महाराज हे त्यांचे गुरू होते.
फ्रेंच इंडोचीन

**फ्रेंच इंडोचीन** (, ख्मेर: សហភាពឥណ្ឌូចិន, व्हियेतनामी: Đông Dương thuộc Pháp) ही फ्रेंच वसाहती साम्राज्याची आग्नेय आशियामधील एक मोठी वसाहत होती. १८८७ साली फ्रान्सने व्हियेतनामचे उत्तर, मध्य व दक्षिण प्रदेश तसेच कंबोडिया समवेत ह्या वसाहतीची स्थापना केली. १९८३ साली लाओसला फ्रेंच इंडोचीनमध्ये विलिन करण्यात आले. दुसऱ्या महायुद्धकाळात फ्रेंच इंडोचीनचे नियंत्रण विशी फ्रान्सकडे होते. युद्धाच्या उत्तरार्धात जपान हा भूभाग आक्रमण करून बळकावला. ह्यादरम्यान उत्तर व्हियेतनाममध्ये हो चि मिन्ह ह्याच्या नेतृत्वाखाली व्हियेत मिन्ह ह्या गटाने स्वातंत्र्यचळवळ चालवण्यास सुरुवात केली. 

महायुद्ध संपल्यानंतर ऑगस्ट १९४५ मध्ये फ्रान्सने पुन्हा येथे अधिपत्य प्रस्थापित करण्याचा प्रयत्न केला तर व्हियेत मिन्हने त्यास विरोध केला ज्याची परिणती पहिल्या इंडोचीन युद्धामध्ये झाली. १९५४ साली ह्या युद्धात फ्रान्सचा पराभव झाल्यानंतर जिनिव्हा येथील एका परिषदेमध्ये फ्रेंच इंडोचीनचे विघटन करण्याचे ठरले. ह्यामधून कंबोडिया व लाओस हे स्वतंत्र देश तर व्हियेतनामचे उत्तर व दक्षिण हे दोन तुकडे निर्माण झाले.

वर्ग:फ्रान्सचा इतिहास
वर्ग:व्हियेतनामचा इतिहास
वर्ग:कंबोडियाचा इतिहास
वर्ग:लाओसचा इतिहास
वर्ग:आग्नेय आशिया
चतुरंग रंगसंमेलन

२२वे चतुरंग रंगसंमेलन : हे संमेलन माटुंगा येथे २९-३० डिसेंबर २०१२ या काळात होणार आहे.  यावेळी ज्येष्ठ रंगकर्मी विजया मेहता यांना जीवनगौरव पुरस्काराने सन्मानित करण्यात येणार आहे. यानिमित्ताने हे रंगसंमेलन नाट्य, साहित्य आणि संगीत अशा तिन्ही कलाप्रकारांनी युक्त असेल.

विक्रम गोखले यांच्या हस्ते या २२व्या रंगसंमेलनाचे उद्घाटन होणार असून नाट्यसमीक्षक कमलाकर सोनटक्के स्वागताध्यक्ष आहेत. अभिनेते-दिग्दर्शक राजन ताम्हाणे प्रमुख पाहुणे म्हणून उपस्थित राहणार असून त्यांच्या हस्ते स्मरणिकेचे प्रकाशन होईल. दोन दिवस चालणाऱ्या या कार्यक्रमात ' आजची रंगभूमी , आजचे रंगकर्मी ' या विषयावरील चर्चेत अभिनेत्री मुक्ता बर्वे आणि चिन्मय मांडलेकर सहभागी होणार असून दिग्दर्शक केदार शिंदे त्यांची मुलाखत घेणार आहेत. विजयाबाईंचे ' व्यक्तिमत्त्वदर्शन ' या कार्यक्रमात विक्रम गोखले , नाना पाटेकर , तुषार दळवी , अजित भुरे , मंगला खाडिलकर , विनय आपटे , नीना कुलकर्णी आदी अनेक कलाकार मंडळी सहभागी होणार असून विजयाबाईंवरील लेखांचे वाचन आणि अनुभव कथन करणार आहेत. याशिवाय विजयाबाईंच्या समग्र कारकिर्दीवर आधारित एक चित्रफीतही यावेळी दाखविण्यात येणार आहे.

रंगसंमेलनाच्या दुसऱ्या दिवशी ३० डिसेंबरला कलाकार आणि रसिक यांच्यात संवाद घडवून आणणारे चहापान संमेलन दुपारी ४ ते साडे पाच यावेळेत होणार आहे. नांदी आणि संगीत नाटकांचे नाते उलगडून दाखविणारा ' नांदीदर्शन ' हा कार्यक्रम ललितकलादर्शचे कलाकार या दिवशी सादर करणार आहेत. याशिवाय कलापिनी कोमकली आणि देवकी पंडित यांचा उपशास्त्रीय संगीताचा कार्यक्रमही आयोजित करण्यात आला आहे. रंगसंमेलनाचे प्रमुख आकर्षण असलेल्या जीवनगौरव पुरस्कार समारंभात विजयाबाईंना ज्येष्ठ गीतकार गुलजार यांच्या हस्ते गौरवण्यात येणार आहे.

## यापूर्वीची रंगसंमेलने
* १९वे : २५-१२-२००९, मुलुंड(मुंबई) येथे. खास कार्यक्रम ’शताब्दी वंदन'- २००९ हे ज्यांचे जन्मशताब्दी वर्ष आहे, अशा कविवर्य बा.भ. बोरकर, पु.शि. रेगे, पु.भा. भावे, ना.घ. देशपांडे, जी.एन. जोशी, ग.ल. ठोकळ, भा.रा. भागवत, दुर्गा भागवत, राजा परांजपे, बिमल रॉय या प्रतिभावंतांवर  हा वेगळा कार्यक्रम झाला.  याशिवाय, पु.भा. भावे यांच्या 'पद्मिनी' नाटकातील प्रवेश ज्येष्ठ अभिनेत्री आशा काळे यांनी सादर केला. गायिका पद्मजा फेणाणी-जोगळेकर यांनी दुर्गाबाई भागवतांचे देवोपनिषद सादर केले. . जुन्या मान्यवरांची लोकप्रिय गीते पार्श्वगायक रवींद साठे, माधुरी करमरकर, रवींद बिजूर यांनी सादर केली. संगीत संयोजन अप्पा वढावकर यांचे होते.
* २०वे : १७ ते १९ डिसेंबर २०१० : गोवा. खास कार्यक्रम काही गोवा मुक्ती सैनिकांचा सत्कार हा होता. रंगसंमेलनाच्या उद्घाटनापूर्वी पणजी कला अकादमीच्या खुल्या अवकाशात नाट्यसंगीताची बहारदार मैफल रंगली. शे-दीडशे वर्षातील लोकप्रिय नाट्यपदांची सुरेल याद स्वरांगी मराठे, प्रथमेश लघाटे आणि मुग्धा वैशंपायन-गांवकर ह्या नवोदित पण तयारीच्या गायक गायिकांनी जागविली.
* २१वे : मुंबई. १८ डिसेंबर २०११ : मुंबई.

पहा :

चतुरंग प्रतिष्ठान

वर्ग:मराठी साहित्य संमेलने
डग्लस सी-१२४ ग्लोबमास्टर २

**डग्लस सी-१२४ ग्लोबमास्टर २** हे अमेरिकेच्या डग्लस कंपनीने (आता बोईंगमध्ये विलीन) तयार केलेले चार टर्बोप्रॉप इंजिने असलेले सैनिकी मालवाहू विमान होते. अतिअवजड सामानाची वाहतूक करण्यासाठी वापरल्या जाणाऱ्या या विमानाची बांधणी लॉंग बीच, कॅलिफॉर्निया येथे व्हायची.

याची रचना डग्लस कंपनीच्याच डग्लस सी-७४ ग्लोबमास्टर या विमानावर आधारित होती. याला लावण्यात येणारी प्रॅट अँड व्हिटनी आर-४३६० प्रकारची चार मोठी इंजिने प्रत्येकी ३,८०० हॉर्सपॉवर (२,८०० किलोवॅट) इतका जोर लावीत असे. यातून एकावेळी ३१,१०० किलोग्रॅम वजन वाहून नेता येत असे. याला *ओल्ड शेकी* असे टोपण नाव दिले गेले होते.

वर्ग:अमेरिकन बनावटीची विमाने
वर्ग:सैनिकी मालवाहतुकी विमाने
वर्ग:सैनिकी वाहतुकी विमाने
वर्ग:डग्लस विमाने
वर्ग:लढाऊ विमाने
वर्ग:विमाने
इ.स. २०१३

## ठळक घटना आणि घडामोडी 
* जानेवारी १ - कोट दि आईव्होरच्या आबिजान शहरात नवीन वर्षाच्या स्वागतासाठी जमलेल्या गर्दीत चेंगराचेंगरी होउन ६० व्यक्ती ठार, २०० जखमी.
* फेब्रुवारी १५ - रशियाच्या चेल्याबिन्स्क शहरावरील आकाशात मोठा उल्कापात होउन झालेल्या स्फोटात ७००पेक्षा अधिक जखमी.
* एप्रिल २४ - बांगलादेशची राजधानी ढाकाच्या उपनगरातील इमारत कोसळून १,१२७ व्यक्ती ठार. २,५००पेक्षा अधिक जखमी.
* जून ३ - चीनच्या जिलिन प्रांतातील मिशाझी गावात असलेल्या कुक्कुटमांस तयार करण्याच्या कारखान्यात आग लागून ११९ कामगार ठार. ६० जखमी.
* जुलै १८ - अमेरिकेच्या डेट्रॉइट शहराच्या महानगरपालिकेने २० अब्ज अमेरिकन डॉलर (१२ निखर्व रुपये) इतके कर्ज फेडण्याची क्षमता नसल्याचे जाहीर करून दिवाळे जाहीर केले.
* सप्टेंबर १५ - नीना दावुलुरी पहिली भारतीय वंशाची मिस अमेरिका झाली.
* सप्टेंबर २१ - केन्याच्या नैरोबी शहरात मुस्लिम दहशतवाद्यांनी वेस्टगेट मॉलवर हल्ला करून ७२ पेक्षा अधिक लोकांना ठार केले. सुमारे १७५ जखमी.
* सप्टेंबर २२ - पाकिस्तानच्या पेशावर शहरात मुस्लिम दहशतवाद्यांनी चर्चच्या बाहेर हल्ला करून ७५ लोकांना ठार केले आणि १३० लोकांना जखमी केले.
* सप्टेंबर २४ - पाकिस्तानच्या बलूचिस्तान प्रांतात रिश्टर मापनपद्धतीनुसार ७.७ तीव्रतेचा धरणीकंप. ३७०पेक्षा जास्त ठार.
* ऑक्टोबर ३ - लिब्यातून निघालेल्या निर्वासितांची नाव इटलीजवळ बुडून १३४ मृत्युमुखी.
* ऑक्टोबर १३ - मध्य प्रदेशच्या दातिया जिल्ह्यातील रतनगढ मंदिराजवळ असलेल्या पुलावर झालेल्या चेंगराचेंगरीत स्त्री-बालकांसह ११० ठार, १००पेक्षा अधिक जखमी.
* ऑक्टोबर ३० - आंध्र प्रदेशच्या महबूबनगर जिल्ह्यातील पालेम गावाजवळील पुलाच्या कठड्याला धडकून बसगाडीला लागलेल्या आगीत ४५ ठार, ७ जखमी.
* नोव्हेंबर ९ - सुपर टायफून हैयान या प्रचंड चक्रीवादळाने फिलिपाइन्सचा किनारा गाठला. ताशी ३१५ किमी वेगाने वाहणाऱ्या वाऱ्यासह तुफान पावसात शेकडो मृत्युमुखी.

## जन्म 
## मृत्यू 
* डिसेंबर ५ - नेल्सन मंडेला, दक्षिण आफ्रिकेचा राष्ट्राध्यक्ष, राष्ट्रपिता, वर्णद्वेषविरोधी नेता.

वर्ग:इ.स. २०१३
वर्ग:इ.स.च्या २०१० च्या दशकातील वर्षे
वर्ग:इ.स.च्या २१ व्या शतकातील वर्षे
वर्ग:इ.स.च्या ३ ऱ्या सहस्रकातील वर्षे
अबडासा विधानसभा मतदारसंघ

200px|इवलेसे|उजवे
**अबडासा विधानसभा मतदारसंघ** हा गुजरात विधानसभा निवडणुकीतील एक मतदारसंघ आहे. 

## समाविष्ट
## आमदार 
* गुजरात विधानसभा निवडणूक २०१२ मधील विजयी उमेदवार- छबीभाई पटेल (भारतीय राष्ट्रीय काँग्रेस)
* गुजरात विधानसभा निवडणूक, २०१७ - प्रद्युम्नसिंह जाडेजा  (भारतीय राष्ट्रीय काँग्रेस)

## संदर्भ
वर्ग:गुजरात
वर्ग:गुजरातमधील विधानसभा मतदारसंघ
भूज विधानसभा मतदारसंघ

'''''' हा गुजरात विधानसभा निवडणुकीतील एक मतदारसंघ आहे. 
200px|इवलेसे|उजवे
## समाविष्ट
## आमदार 
* २०१२ - डॉ. निमाबेन आचार्य - भारतीय जनता पक्ष
* २०१७ - डॉ. निमाबेन आचार्य - भारतीय जनता पक्ष

## संदर्भ 
वर्ग:गुजरात
वर्ग:गुजरातमधील विधानसभा मतदारसंघ
गांधीधाम विधानसभा मतदारसंघ

'''''' हा गुजरात विधानसभा निवडणुकीतील एक मतदारसंघ आहे. ह्यामध्ये गांधीधाम शहरासह कच्छ जिल्ह्यातील काही भाग आहेत.
200px|इवलेसे|उजवे
## समाविष्ट
## आमदार 
* गुजरात विधानसभा निवडणूक २०१२ मधील विजयी उमेदवार- महेश्वरी रमेश वच्छराज (भारतीय जनता पक्ष)

## संदर्भ
वर्ग:गुजरातमधील विधानसभा मतदारसंघ
गुजरात विधानसभा निवडणूक, २०१२

'''''' ही गुजरात राज्यामधील विधानसभा निवडणुक होती. ह्या निवडणुकीत गुजरात विधानसभेच्या सर्व १८२ जागांसाठी नवीन आमदार निवडले गेले. २००१ पासून मुख्यमंत्रीपदावर राहिलेल्या नरेंद्र मोदींच्या नेतृत्वाखाली भारतीय जनता पक्षने पुन्हा एकदा शानदार प्रदर्शन देऊन ११६ जागांवर विजय मिळवत बहुमत राखले. पुढे २०१४ लोकसभा निवडणूकांमध्ये भाजपतर्फे पंतप्रधानपदाचे दावेदार असलेले मोदी लोकसभेमध्ये विजय मिळवून भारताचे पंतप्रधान बनले व त्यांनी गुजरातचे मुख्यमंत्रीपद सोडले.

## निवडणूक कार्यक्रम
### टप्पा १
### टप्पा २
## मतदान
### माहिती
#### टप्पा १
* एकूण मतदारसंघ: ८७
* उमेदवार: ८४६ (पैकी ४७ महिला)
* मतदारांची एकूण संख्या :
**एकूण : १,८१,८६,०४५
* मतदान केंद्राची संख्या :२१,२६८
* एकूण मतदान: ७०.७५%

#### टप्पा २
* एकूण मतदारसंघ: ९५
* उमेदवार: ८२० (पैकी ४९ महिला)
* मतदारांची एकूण संख्या :
**पुरुष : १,९९,३३,५४३
**महिला : १,८१,४३,७१४
**एकूण : ३,८०,७७,४५४
* मतदान केंद्राची संख्या :४४,५७९
* सर्वाधिक उमेदवार असणारे केंद्र :हिरातनगर - १८ उमेदवार
* सर्वांत कमी उमेदवार असलेले केंद्र : फतेपूर- ३ उमेदवार
* सर्वाधिक मतदार असलेले केंद्र : कामरेज (३,०,४६२१ मतदार)
* सर्वांत कमी मतदार असलेले केंद्र : कुडाळ (१८६,१८५ मतदार)
* सर्वाधिक म्हणजे १ पेक्षा अधिक महिला उमेदवार असलेला मतदारसंघ- ७ 
* एकूण मतदान: ७१.८५%

## गुजरात विधानसभा निवडणूक २०१२ मधील विजयी उमेदवार
गुजरात विधानसभा निवडणूक २०१२ मधील विजयी उमेदवार

## संदर्भ व नोंदी
२०१२
वर्ग:इ.स. २०१२ मधील विधानसभा निवडणुका
अंजार विधानसभा मतदारसंघ

'''''' हा गुजरात विधानसभा निवडणुकीतील एक मतदारसंघ आहे.
200px|इवलेसे|उजवे
## निर्वाचित सदस्य 
* २०१२ - वसनभाई गोपालभाई अहिर - भाजप
* २०१७ - वसनभाई गोपालभाई अहिर - भाजप
* २०२२ - त्रिकम छंगा - भाजप

विधानसभा मतदारसंघ
वर्ग:गुजरातमधील विधानसभा मतदारसंघ
कांकरेज विधानसभा मतदारसंघ

'''''' हा गुजरात विधानसभा निवडणुकीतील एक मतदारसंघ आहे. 
200px|इवलेसे|उजवे
## समाविष्ट
## आमदार 
* गुजरात विधानसभा निवडणूक २०१२ मधील विजयी उमेदवार- खानपूरा दर्शीभाई लखाभाई (भारतीय राष्ट्रीय काँग्रेस)

## संदर्भ
वर्ग:बनासकांठा जिल्हा
वर्ग:गुजरातमधील विधानसभा मतदारसंघ
वर्ग:पाटण लोकसभा मतदारसंघ
द्रोणाचार्य पुरस्कार

**द्रोणाचार्य पुरस्कार** भारतीय क्रीडा पुरस्कार आहे. गत तीन वर्षात क्रीडा प्रशिक्षक म्हणून सतत केलेल्या असामान्य कामगिरीबददल हे पुरस्कार दिले जातात. यामध्ये रोख रुपये चाळीस हजार, मानपत्र व मानचिन्ह यांचा सामावेश असे. या पुरस्कारांतर्गत दिली जाणारी रोख रक्कम आता रुपये पंचाहत्तर हजार इतकी वाढविण्यात आली आहे.

## संदर्भ 
वर्ग:भारतीय पुरस्कार
जमनालाल बजाज पुरस्कार

**जमनालाल बजाज पुरस्कार ** हा ख्यातनाम गांधीवादी समाजसेवक जमनालाल बजाज यांच्या स्मृत्यर्थ बजाज फाऊंडेशनतर्फे ग्रामीण विकासाच्या क्षेत्रात शास्त्र व तंत्रज्ञानाचा वापर तसेच विधायक कार्य या क्षेत्रात असामान्य कार्य करणाऱ्या व्यक्तींना जमनालाल बजाज पुरस्कार प्रदान केला जातो.

महिला व बालकल्याण या क्षेत्रात असामान्य कार्य करणाऱ्या महिलांना जानकिदेवी बजाज पुरस्कार प्रदान केला जातो. 

गांधीजीच्या विचारांचा भारताबाहेर प्रचार व प्रसार करण्याचे कार्य करणाऱ्या व्यक्तींना आंतरराष्ट्रीय बजाज पुरस्कार प्रदान केला जातो.

वर्ग: भारतीय पुरस्कार
यशवंतराव चव्हाण पुरस्कार

**यशवंतराव चव्हाण पुरस्कार** प्रतिवर्षी १२ मार्च रोजी यशवंतराव चव्हाण यांच्या जन्मदिनी दिल्या जातो. या पुरस्काराचे स्वरूप एक लाख रुपये रोख मानपत्र व मानचिन्ह असे आहे.

# इ.स. १९९४ - मधू दंडवते, माजी भारतीय रेल्वेमंत्री
# इ.स. १९९५ - बेअंतसिंग, पंजाबचे मुख्यमंत्री 

वर्ग:भारतीय पुरस्कार
मदन हजेरी

**मदन हजेरी** (जन्म : १९५४)  हे एक मराठीतील बालसाहित्यकार आहेत. ते माध्यमिक शिक्षक, पत्रकार, व्याख्याते, लेखक आणि प्रकाशकही आहेत.  त्यांचा जन्म कोल्हापूर जिल्ह्यातील करंबळी या गावी झाला. एम.ए.बी.एड. झाल्यावर ते नोकरीसाठी कोकणात आले आणि तेथेच स्थायिक झाले. कोकणात राहून त्यांनी सकस बालसाहित्याची निर्मिती केली.  मदन हजेरी यांनी प्रथम १९९२ साली कोंबे गावात ज्ञानदीप या नावाचे ग्रंथालय सुरू केले. आणि त्यानंतर त्यांनी २०१२ सालापर्यंत राजापूर तालुक्याच्या ग्रामीण भागात सुमारे ३० ग्रंथालयांची स्थापना केली. त्यांच्या झोकून काम करण्यामुळे कोकणातील बालसाहित्य चळवळीला बळकटी आली. त्यांनी विविध पदे भूषविली आणि मुलांच्या कलागुणांना वाव देणारा, त्यांना संस्कारक्षम करणारा बालविकास नावाचा प्रकल्प त्यांनी राजापूर नगर वाचनालयातून चालवला. त्याचप्रमाणे कोमसापच्या राजापूर शाखेद्वारे त्यांनी त्यांनी ’प्रकट वाचन प्रकल्प’ राबवला.

हजेरी यांची २७ वर्षांच्या काळात बालसाहित्याची ३५हून अधिक पुस्तके प्रसिद्ध झाली आहेत. किशोर कविता, कथा कादंबरी असे त्यांचे लेखन आहे. ’मूल्यशिक्षण उपयुक्त संकलन’ या नावाचे एक पुस्तक त्यांनी शिक्षकांसाठी लिहिले आहे. ’माझ्या ग अंगणात थवे फुलपाखरांचे’ हे त्यांचे बालगीत प्रसिद्ध आहे. 

हजेरी हे इयत्ता नववीच्या मराठी पाठ्य पुस्तक निर्मिती मंडळाचे संपादक सदस्य आहेत. ते किशोर मासिकाच्या संपादक सल्लागार समितीचे सदस्य आहेत. ’आपडी थापडी’ या मुलांच्या वार्षिकाचे ते २००० सालापासून संपादक आहेत. राजापूर तालुक्यातल्या ओणी गावी झालेल्या २०१२ सालच्या अखिल भारतीय मराठी बालकुमार साहित्य संमेलनाचे ते संमेलनाध्यक्ष होते. 

## पुस्तके 
* आजीचं वासरू  
* एका बदकाची गोष्ट 
* ओठावरची गाणी 
* काळी मनी
* किशोर क्रांतिकारक भाग १ 
* खजिना माहितीचा 
* गजरे विकणारी मुलगी 
* गोष्टीच गोष्टी 
* चतुर सुगरण
* झिम झिम धारा 
* ढब्बूची ढोलकी
* तीन किशोर कादंबरिका भाग १ 
* तीन किशोर कादंबरिका भाग २ 
* दहा मोती
* दिनविशेष. 
* निसर्गराजा 	
* पाऊस
* पावा पुन्हा वाजला
* पुस्तकांची पेटी 
* प्रिय पंतप्रधान
* बिरू आणि ढगोबा 
* मोर-लांडोर
* रिमझिम धारा 
* लहानू 
* शिवाई
* सुंदर भाषणे	
* सुंदर सुविचार 
	
## पुरस्कार 
* पाऊस, लहानू आणि शिवाई या पुस्तकांना महाराष्ट्र सरकारचा बालवाङ्‌मय पुरस्कार
* ग्रंथालय चळवळीसाठीचा महाराष्ट्र सरकारचा डॉ. सी.आर. रंगनाथन ’ग्रंथमित्र’ पुरस्कार
* रत्‍नागिरी जिल्हा परिषदेचा आदर्श माध्यमिक शिक्षक पुरस्कार

## बाह्य दुवे
* 

वर्ग:पुरस्कारप्राप्त आदर्श शिक्षक
वर्ग:इ.स. १९५४ मधील जन्म
वर्ग:पुरुष चरित्रलेख
भिलोडा विधानसभा मतदारसंघ

'''''' हा गुजरात विधानसभा निवडणुकीतील एक मतदारसंघ आहे. 
200px|इवलेसे|उजवे
## समाविष्ट
## आमदार 
* २०१२ - अनिल जोशियारा (भारतीय राष्ट्रीय काँग्रेस)
* २०१७ - अनिल जोशियारा (भारतीय राष्ट्रीय काँग्रेस)
* २०२२ - पी.सी. बारांद्रा (भारतीय जनता पक्ष)

## संदर्भ
वर्ग:गुजरात
वर्ग:गुजरातमधील विधानसभा मतदारसंघ
कृषिसंशोधन

पिकांच्या सुधारीत जातीं बदलत्या हवामानात पिकांची वाढ, मोसमी पावसातील बदल, क्षारपड जमिनी उपजाऊ करण्याचा तोडगे, पीक अधिक उत्पादन वाढीसाठी प्रभावी व्यवस्थापनाच्या अभ्यास यासाठी कृषी संशोधन केले जाते. तसेच पिकांच्या रोगप्रतिबंधक जातींचे अभिजनन, संकरित वाणे, जंतुजन्य वनस्पतिरोगांवरील संशोधन, कीटकप्रतिरोधक पिकांची निपज, अपुऱ्या पावसावर होणाऱ्या पिकांच्या जातींची निपज, दुर्जल प्रदेशातील जमिनीमधील ओल राखणे, जमिनीची सुपीकता राखणे, कीटकांचे जैव नियंत्रण, वनस्पतिपोषण आणि कृषी अभियांत्रिकी संशोधन अशा अनेक महत्त्वाच्या विषयांवर संशोधन केले जाते. कृषी संशोधनाद्वारे निरनिराळ्या पिकांच्या उत्पादनशील आणि इतर गुणयुक्त जातींची निपज केली जाते. हे कार्य करण्यासाठी कृषी विद्यापीठे व कृषी संशोधन संस्था शेतकऱ्यांना आणि कृषी अधिकाऱ्यांना प्रात्यक्षिकासह प्रशिक्षण देतात.
## उद्दिष्ट्ये
## संस्था
### आंतरराष्ट्रीय
### भारत
* भारतीय कृषी संशोधन परिषद
* कृषी संशोधन संस्था

### महाराष्ट्र
वर्ग:कृषी 
वर्ग:शेती
वर्ग:संशोधन 
वर्ग:कृषी संशोधन
महेसाणा विधानसभा मतदारसंघ

'''''' हा गुजरात विधानसभा निवडणुकीतील एक मतदारसंघ आहे. 
200px|इवलेसे|उजवे
## समाविष्ट
## आमदार 
* २०१२ - नितीनकुमार पटेल - भारतीय जनता पक्ष
* २०२२ - मुकेशकुमार पटेल - भारतीय जनता पक्ष

## संदर्भ
वर्ग:गुजरात
वर्ग:गुजरातमधील विधानसभा मतदारसंघ
बंकटस्वामी

बीड जिल्ह्यातील निनगुर म्हणजेच आजचे नेकनूर या गावी सन १८७७ साली बंकटस्वामी महाराज यांचा रजपूत समाजातील एका सामान्य कुटुंबात जन्म झाला. लहान असताना त्यांनी गाई सांभाळल्या. इगतपुरी येथे लक्ष्मण वाणी यांच्या दुकानावर काही दिवस काम केले. तेथेच लक्ष्मण महाराज इगतपुरीकर यांची भेट झाली व ते हरी भजनात रमू लागले. एकदा वै. विष्णूबुवा जोग महाराज यांनी स्वामींचे भजन ऐकले. स्वामींचा आवाज व चाली अतिशय गोड होत्या. जोग महाराज यांनी स्वामींना आळंदीला येण्याचा आग्रह केला. स्वामींनीही लगेच होकार दिला व त्यांच्या सोबत आळंदीचा मार्ग धरला. आळंदीला येऊन त्यांनी भंडारा डोंगरावर व  भामचंद्र डोंगरावर ज्ञानेश्वरी, एकनाथी भागवत, तुकाराम गाथा या ग्रंथांची पारायणे केली. त्याच वेळी वै. विष्णूबुवा जोग महाराज यांनी आळंदीत पहिली वारकरी शिक्षण संस्था स्थापन केली. मामासाहेब दांडेकर, लक्ष्मण महाराज इगतपुरीकर, मारुती म. गुरव व बंकट स्वामी महाराज हे सर्व लोक त्या संस्थेचे प्रमुख खांब होते. त्यांनी महाराष्ट्रभर भ्रमंती करून वारकरी संप्रदायाचे भरीव कार्य केले. बंकटस्वामींनी अनेक शिष्य घडविले त्यात संत वामनभाऊ महाराज, संत भगवान बाबा, श्रीकृष्ण महाराज लोहिया, माणिक बाबा, नारायण बाबा घोडके, बन्सी महाराज नेवासेकर, बाबूलाल महाराज पाडळीकर, रामकृष्णभाऊ येडशीकर, माधव महाराज सुकाळे(गुरुजी) यांच्यासह अनेक गुणवान कीर्तनकार घडविले.

वर्ग:इ.स. १८७७ मधील जन्म
      ||जय हरी विठ्ठल||
बंकट स्वामी दररोज विठ्ठल रखुमाई मंदिरात देवाचा काकडा म्हणत असे, त्यांचा काकडा  ऐकण्यासाठी सर्व भक्त, संतजण उपस्थिती लावत.भक्तजण म्हणतात देव सुद्धा काकडा चालू असताना आनंदाने नाचत असे....
बलात्कार

व्यक्तिच्या संमतीशिवाय किंवा बळजबरीने लैंगिक संबंध प्रस्थापित करणे म्हणजे **बलात्कार** होय. यात पीडित व्यक्ती ही पुरुष किंवा बहुतांशी स्त्री असते. हा एक लैंगिक अत्याचार व कायदेशीर गुन्हा आहे. जर बलात्कार एकापेक्षा जास्त व्यक्तींनी केला तर मग त्याला 'सामूहिक बलात्कार' म्हणतात. बलात्कार हीन अपराधांच्या श्रेणीत येतो ज्याची शिक्षा आयुष्याभर किंवा मृत्यूपर्यंत होण्याची शक्यता आहे. बलात्काराचे न्यायालयीन अहवाल, सुनावणी आणि दंड ठोकरणे दर वेगळे आहे. 

बलात्कार गंभीर स्वरूपाचा गुन्हा आहे. बलात्कार
स्त्रियांवरच होवू शकतो. शारीरिक रचनेमुळे बलात्कारितेला भयंकर अशा शारीरिक, मानसिक
यातनांना तोंड द्यावे लागते.

भारतात बलात्कार हा दखलपात्र गुन्हा आहे. भारतीय दंड संहितेमध्ये कलम ३७५ मध्ये बलात्काराची व्याख्या केली आहे. सदर कलमात गुन्ह्याची आणि शिक्षेची चर्चा करण्यात आली आहे.

* कलम ३७६- बलात्काराची शिक्षा
* कलम ३७६ (२ a ) -- पोलीस ऑफिसरकडून करण्यात आलेला बलात्कार.
* कलम ३७६(b) - कामाच्या ठिकाणी वरिष्ठ असण्याचा गैरफायदा घेऊन केलेला बलात्कार.
* कलम ३७६(c) – सशस्त्र सेनेच्या सदस्याकडून करण्यात आलेला बलात्कार .
* कलम ३७६(d) - जेलमध्ये, रिमांडहोममध्ये कर्मचाऱ्यांकडून केलेला बलात्कार.
* कलम ३७६(e) - रुग्णालयातील व्यवस्थापन किंवा कर्मचाऱ्यांकडून केलेला बलात्कार.
* कलम ३७६(f) –नातेवाईक किंवा पालक किंवा शिक्षकाने किंवा विश्वासू किवा अधिकार असणारी व्यक्तीने
केलेला बलात्कार.
* कलम ३७६(g) – जातीयवादी किंवा सांप्रदायिक हिंसाचारामध्ये केलेला बलात्कार, गैंग रेप (एका पेक्षा
अनेक पुरूषांनी केलेला बलात्कार)
* कलम ३७६(h)- महिला गरोदर असल्याचे माहित असताना केलेला बलात्कार.
* कलम ३७६(i)- १६वर्षाखालील मुलीवर केलेला बलात्कार
* कलम ३७६(j)- संमती देण्यास सक्षम नसणारी महिलेवर केलेला बलात्कार
* कलम ३७६(k)- वर्चस्व किंवा नियंत्रणात ठेवता येणारी महिलेवर केलेला बलात्कार
* कलम ३७६(l)- मानसिक किंवा शारीरिक अपंगत्व असणारी महिलेवर केलेला बलात्कार
* कलम ३७६(m)- बलात्कार करत असताना महिलेला भयंकर दुखापत किंवा विद्रुपी किंवा
जीविताला धोका निर्माण करणे
* कलम ३७६(n)- एकाच महिलेवर सतत बलात्कार
* कलम ३७७- अनैसर्गिक संभोग
* या गुन्ह्याकरिता १० वर्षे सक्तमजुरी अथवा जन्मठेपेची शिक्षा होवू शकते आणि दंडाचीही तरतुद
आहे.
* कलम २२८(ए) नुसार बलात्कारीत स्त्रीचे नाव गोपनीय ठेवणे बंधनकारक असून तिचे नाव जाहीर
केल्यास २ वर्षे तुरूंगवास आणि दंडाची शिक्षा होवू शकते.
* फौजदारी प्रक्रिया संहिता कलम १६४(ए) -- महिलेच्या वैद्यकीय तपासणीला परवानगी आहे.
* सी.आर.पी.सी. कलम ३२७(२) --- नुसार गोपनीय पद्धतीने इन कॅमेरा पीडीत महिलेचा जबाब
नोंदविण्यात यावा.

## संदर्भ आणि नोंदी 
वर्ग:भारतातील कायदे
जी.डी. बिर्ला पुरस्कार

**जि. डी. बिर्ला पुरस्कार** हा एक लाख रुपये रोख रकमेचा समावेश असलेला हा पुरस्कार पन्नास वर्षे वयापेक्षा कमी वय असलेल्या शास्त्रज्ञयानि शास्त्रीय संशोधनात बजाविलेल्या विशेष कामगिरीबद्दल के. के. बिर्ला फाऊडेशनच्या वतीने दिला जातो.

# हैद्राबाद विद्यापिठातील रसायशास्त्र विभागातील प्रा. गोवर्धन मेहता. हे १९९२ च्या म्हणजे दुसऱ्या जी. डी. बिर्ला पुरस्काराचे मानकरी होत. प्रा. मेहता यांनी ऑर्गनिक केमिस्टि्र मध्ये केलेले संशोधन विशेष महत्त्वाचे मानले जाते. प्रा. असीस दज्ञ्ल्त्;ा हे त्यापूर्वीच्या पहिल्या जी. डी. बिर्ला पुरस्काराचे मानकरी ठरले होते
# पुणे येथील राष्ट्रीय रासायनिक प्रयोगशाळेचे संचालाक डॉ. रघुनाथराव माशेलकर हे १९९३ च्या म्हणजे तिसऱ्या जी. डी. बिर्ला पुरस्काराचे मानकरी होते.
# इंडियन इन्स्टिटयूट ऑफ सायन्स, बंगलोर येथील शास्त्रज्ञम्प्;ा प्रा. पदमनाभम बलराम हे १९९४ च्या म्हणजे चौथ्या जी.डी. बिर्ला पुरस्काराचे मानकरी होत.
# अहमदाबाद येथील फिजिकल रिसर्च लॅबोरेटरीचे संचालक प्रा. गिरीश आगरवाल हे १९९५ च्या म्हणजे पाचव्या जी.डी. बिर्ला पुरस्काराचे मानकरी ठरले आहेत.

वर्ग:भारतीय पुरस्कार

.
सुंता

इवलेसे|400x400अंश
**सुंता** मुस्लिम आणि ज्यू धर्मातील एक विधी आहे. यात लहान मुलांच्या शिश्नावरील त्वचा (फोरस्किन) कापली जाते.

वर्ग:ज्यू धर्म
वर्ग:इस्लाम धर्म
नान्जिंगची कत्तल

१३ डिसेंबर १९३७ रोजी दुसऱ्या चीन-जपान युद्धात जपानी सैनिकांनी चीनचे नान्जिंग शहर जिंकले. त्यावेळी साधारण २,५०,००० ते ३,००,००० लोकांचा खून व २०,००० स्त्रियांवर बलात्कार करण्यात आला. 

## संदर्भ आणि नोंदी
वर्ग:चीनचा इतिहास
वर्ग:जपानचा इतिहास
कोल्हाटी

**कोल्हाटी** ही महाराष्ट्रातील एक भटकी जमात आहे. कर्नाटकात आणि मध्य प्रदेशातही त्यांची वस्ती आढळते, पण प्रदेशानुरूप त्यांच्यात भेद आहेत. महाराष्ट्रात यांना कबुतरी, खेळकरी, डोंबारी, दांडेवाले, बांसबेरिया वगैरे नावांनी ओळखतात. खंडोबा, मरीआई, म्हसोबा, बहिरोबा या त्यांच्या देवता आहेत.

कोल्हाटी लोकांमध्ये   काठे, दांडेकर, दुर्वे, देवळकर, निकनाथ, पाटेकर, लाखे, सोनटक्के, मुसळे आदी आडनावे असतात. 

कोल्ह्याटी समाजात पश्चिम महाराष्ट्रात राहणारी लाखे कोल्हाटी व विदर्भ-मराठवाड्यातील भातू कोल्हाटी हे प्रमुख प्रकार आहेत. 

काही कोल्हाट्यांना त्यांच्या कसरती कामातील नैपुण्यामुळे पेशव्यांनी इनामी जमिनी दिल्या आहेत.

## प्रसिद्ध व्यक्ती 
#किशोर शांताबाई काळे
#यमुनाबाई वाईकर
#मधु कांबीकर
राजश्री नगरकर
* सुषमा अंधारे
पहा : भटके कलावंत आणि भिक्षेकरी

## बाह्य दुवे
कोल्हाटी

वर्ग:महाराष्ट्रातील जमाती
बाप्तिस्मा

अल्ट=|उजवे|200x200अंश|बाप्तिस्मा
हा ख्रिस्ती धर्मातील प्रवेशाचा एक विधी आहे. पाण्यात डुबकी घेऊन तो केला जातो.

वर्ग:धर्म
वर्ग:ख्रिश्चन धर्म
वर्ग:विधी
आफ्रो-आशियाई परिषद

thumb|350 px|इ. स. १९५५ च्या परिषदेच्या स्थळाचे चित्र
**आफ्रो-आशियाई परिषद **  ही  सर्वप्रथम इंडोनेशियातील बांडुंग येथे दि. १८ ते २४ एप्रिल १९५५ दरम्यान भरली. ही परिषद ही  आफ्रिका आणि आशिया खंडांतील स्वतंत्र राष्ट्रांची पहिली औपचारिक परिषद होय. हीच बांडुंग परिषद म्हणून ओळखण्यात येते. भारतासह २९ राष्ट्रांनी ह्या परिषदेत भाग घेतला. दक्षिण आफ्रिका, इझ्राएल, राष्ट्रीय चीन, दक्षिण व उत्तर कोरिया ह्या देशांना आमंत्रण नव्हते. पश्चिमी राष्ट्रांव्यतिरिक्त इतर राष्ट्रांची ही मोठ्यात मोठी परिषद होती. चीनला ह्या परिषदेमुळे प्रतिष्ठा मिळाली.

## आढावा 
# आशियाई व आफ्रिकी राष्ट्रांच्या मताची दखल न घेता त्यांच्या बाबतीत धोरण ठरविण्याच्या पश्चिमी राष्ट्रांच्या पद्धतीबद्दल नापसंती व्यक्त करण्यात आली. 
# सर्व प्रकारच्या वसाहतवादाचा निषेध करण्यात आला. 
# जागतिक शांतता व सहकार्यासाठी दहा कलमी कार्यक्रम मान्य करण्यात आला. 
# स्वसंरक्षणार्थ करण्यात येणारे करार मान्य करण्यात आले, पण ज्या करारांनी बड्या राष्ट्रांचा हेतू सफल होणार असेल ते निषेधार्ह ठरविण्यात आले. 
# भारताने पुरस्कारलेल्या पंचशील त्याचप्रमाणे सहजीवन व निःशस्त्रीकरण या तत्त्वांचा स्वीकार करण्यात आला. 
# या परिषदेने अरबांचा पॅलेस्टाइनवरचा अधिकार मान्य केला.तत्त्वांचा स्वीकार करण्यात आला.
#   ** अलिप्तता आणि पंचशील  ** ह्या दोन धोरणांतील फरक स्पष्ट न झाल्यामुळे परिषदेत  वादंग झाले,

## परिषदेत सहभागी झालेले  देश 
*  अफगाणिस्तान
* 
* 
*  श्रीलंका
* 
* 1
*  इजिप्त
* 
*  भारत
*  इंडोनेशिया
*  इराण
*  इराक
*  जपान
*  जॉर्डन
*  लाओस

*  लेबनॉन
*  लायबेरिया
*  लिबिया
*  नेपाळ
*  पाकिस्तान
*  फिलिपिन्स
*  सौदी अरेबिया
*  सीरिया
*  सुदान
*  थायलंड
*  तुर्की
*  उत्तर व्हियेतनाम
*  दक्षिण व्हियेतनाम
*  येमेन

 येथे दि. १८ ते २४ एप्रिल १९५५ दरम्यान भरलेल्या आफ्रो-आशियाई परिषदेत सहभागी झालेले देश. २९ देशांनी जगातल्या अर्ध्या लोकसंखेचे प्रतिनिधित्व केले. व्हियेतनाम दोनदा दाख्वेण्यात आले आहे (उत्तर आणि दक्षिण).]]

## बाह्य दुवे 
* आधुनिक इतिहास, स्रोत ग्रंथ: पंतप्रधान नेहरू यांचे आफ्रो-आशियाई परिषदेतील भाषण , १९५५  
* आधुनिक इतिहास, स्रोत ग्रंथ: इंडोनेशियाचे  अध्यक्ष   सुकार्नो  यांचे आफ्रो-आशियाई परिषदेतील उद्घाटनपर भाषण ,१८  एप्रिल  १९५५  
* 

वर्ग:आंतरराष्ट्रीय संघटना
साखाजी मिनधर

साखाजी मिनधर हे जालना जिल्ह्याच्या अंबड तालुक्यातील सोमवाडी येथील देशमुख होते. ते जातीने मराठा होते. नारायण सूर्याजी ठोसर उर्फ समर्थ रामदास यांची वाग्दत्त वधू काशीबाई बदनापूरकर हिच्याशी त्यांनी विवाह केला होता. 

## संदर्भ 
## बाह्य दुवे
सती काशीची बारव

ही बारव जालना जिल्ह्यातील अंबड येथे आहे. नारायण सूर्याजी ठोसर उर्फ समर्थ रामदास यांची वाग्दत्त वधू काशीबाई बदनापूरकर हिने या बारवेत आत्महत्या केली होती. त्यावरून तिला काशी सतीची बारव म्हणले जाते. नुसतेच सतीची बारव असाही तिचा उल्लेख केला जातो.  

## संदर्भ 
## बाह्य दुवे
वर्ग:जालना जिल्हा
वाकेनिशी

मध्ययुगीन महाराष्ट्रात राजे आणि सरदार यांच्या पदरी वाकनीस असत. लिखापढीचे काम वाकनिसांकडे असे. त्यांनी लिहिलेल्या दस्तावेजाला वाकेनिशी किंवा वाकनिशी असे म्हणले जाते. वाकनिशी हे इतिहासाचे एक अस्सल साधन मानले जाते.
टी.एम.सी. पुरस्कार

भारतातील टॉप मॅनेजमेन्ट कन्सॉर्शियम (टी एम सी) नावाची संस्था १९९०पासून दरवर्षी उद्योग, व्यापार, नोकरी-व्यवसाय, लोकप्रशासन आदी क्षेत्रांत केलेल्या सर्वोत्कृष्ट कामगिरीसाठी  पुरस्कार (टीएम्‌सी ॲवॉर्ड फॉर एक्सलन्स) देत आली आहे.

आत्तापर्यंत असा पुरस्कार मिळालेल्या व्यक्ती (कंसात क्षेत्र):-

१. श्रीराम लागू(अभिनय)-जीवनगौरव पुरस्कार
२. अंजली भागवत (नेमबाजी)
३. शोभना रानडे (स्त्रियांच्या उत्कर्षासाठी केलेली समाजसेवा)
४. एस. शिवराम (विज्ञान)
५. महेश झगडे (लोक प्रशासन)
६. आर.के. शेवगावकर (शिक्षण)
७. मयुर व्होरा (उद्योग)
८. मुकुंद अभ्यंकर (बँकिंग)
९. उमेशचंद्र सारंगी (शेतकी)
१०. अनिल अवचट (व्यसनमुक्ती)
११. अरुण जौरा ()
१२. वर्धमान जैन ()
१३. विनीता देशमुख (पत्रकारिता)

पहा : पुरस्कार

वर्ग:भारतीय पुरस्कार
टांगा

**टांगा** तथा **घोडागाडी** ही घोड्याचा वापर करून ओढली जाणारी गाडी आहे.

वर्ग:वाहने
वर्ग:प्राणीचलित वाहने
वळू

***वळू किंवा सांड*** हा गायीचा नर आहे. हा प्राणी अंगाने तगडा असतो. प्रजोत्पादनास या प्राण्याचा उपयोग होतो. महाराष्ट्रातील काही जातिवंत खिल्लार वळूंच्या नावावर जास्तीत जास्त १७/१८ गाई एका दिवसाला नेसर्गीक रेतन करण्याचे रेकॉर्ड देखील आहे. काही वळूनी त्यांच्या १५ वर्षाच्या आयुष्यात जवळपास ११,००० पेक्षा जास्त गाई देखील नेसर्गीक रेतन केलेल्या आहेत. सध्या खिल्लार गोवंशामध्ये पंढरपूर जवळील सिद्धापूर गावातील खिल्लार खान सर्वात जास्त प्रसिद्ध आणि जुनी मानली जाते. या सिद्धापूर खाणीतील सर्वात जास्त पैदास आज महाराष्ट्र आणि कर्नाटकात पाहायला मिळते. 

## खिल्लार वळूची विशेष लक्षणे
वळूची पिळदार शरीरयष्टी, दमदार छाती, भारदस्त ऊँची ,अंगावर असलेले ठिपके, पांढरे शुभ्र वस्त्र यामुळे वळूचा रुबाब जरा जास्त देखणाच दिसतो, तसेच त्याची उच्च वंशावळ या वैशिष्टांमुळे.

## उत्तम पैदाशीसाठीचे नियम
उत्तम पैदाशीसाठी खिल्लार पालकाने सर्वप्रथम आपली गाय खिल्लारच्या कोणत्या उपजाती मध्ये मोड़ते, हे जाणून घेतल पाहिजे व त्यानुसार त्या उपजातीच्या वळूची निवड केली पाहिजे. उदा: काजळी गाईच्या मालकाने शक्यतो कोसा /हरन्या / गाजरी वळू कड़ून आपली गाय रेतन करने टाळावे.

**खिल्लार वळू निवडताना त्यात पुढील निकष पाळावेत**
# **फ़ाउंडेशन (पाया):** तळ/खुर बैलाचे पाय सरळ आणि एका रेषेत असावे वाकड़े नसावेत. खुर काळे दगडा सारखे घट्ट मज़बूत असावेत. दोन पायांमध्ये योग्य अंतर असावे.
# **शरीर:** शरीर बांधा पीळदार, चपळ, तसेच पाठीचा कणा एक समान असावा, चढ़ उतार असलेला नसावा
# **वशिंड:** गोलाकार महादेवाचा पिंडी सारखे असावे, जास्त मोठे नसावे मध्यम आकाराचे असावे व एक बाजुला झुकलेले नसावे.
# **चेहरा:** निमुळता लांब व कपाळ अरुंद असावे. डोळे पाणेदार, भावपूर्ण आकर्षक असावे. कान लहान असावे, लांब नसावे, कमीत कमी चेहरापासुन ४५ अंशात असावे त्यामुळे एकंदरीत चेहरा आकर्षक वाटतो
# **शिंग:** शिंगाची लांबी शरीराला शोभेल अशी असावी. शिंगाचा रंग काळसर असावा, जाडी कमी असावी
# **बेंबी:** आटोपशीर पोटाला चिकटून असावी, मूत्रविसर्जनाचीं जागा लोंबती नसावी
# **छाती:** भारदस्त रुंद असावी, पुढील दोन पायांमधील भाग जास्त फूगिर नसावा
# **गळकांबळ (पोळी):** शक्य तितकी पातळ असावी, तसेच छाती आणि कंठा जवळ पोळी एकदम कमी असावी.
# **शेपुट:** शेपुट ही जाड़ीला उगमापासुन गोंड्या पर्यंत बारीक निमुळती असावी. लांबी गुडघ्या पर्यंतच असावी, शेपुट गोंडा गुडघ्यापासुन खाली रहावा, झूपकेदार असावा.
# **चौकः** चौक म्हणजे बैलाचा/गाईचा पाठिवरचा मागचा बाजूचा भाग जो रुंद पसरट असावा. शेपटाचा बाजुला जास्त उतार नसावा.

## वळूचे निकष
## आज्ञाधारक वळू कसा करावा
खिल्लार वळूला आज्ञाधारक करण्यासाठी दिवसातील जास्तीत जास्त वेळ म्हणजे ८ तास तरी त्या वळू सोबत घालवावा. वैरण, पाणी हे त्या एकाच व्यक्तीने करावे, त्याला हाक मारणे, त्याला गोंजारने कि जेणेकरून त्याला तुमची सवय झाली पाहिजे. 

## प्रसिद्ध वंशावळ खिल्लार क्षेत्राची
वर्ग:पाळीव प्राणी
वर्ग:प्राणी
अखिल भारतीय कीर्तन संमेलन

अखिल भारतीय कीर्तन कुलातर्फे कराडला १७ ते १९ डिसेंबर २०१२ या काळात ४थे अखिल भारतीय कीर्तन संमेलन झाले.  संमेलनाध्यक्ष अच्युतानंद सरस्वती स्वामी हे होते.  जागतिक कीर्तन संमेलन आणि  हे संमेलन एक नव्हे.

## यापूर्वीची अखिल भारतीय कीर्तन संमेलने
## हे सुद्धा पहा
मराठी साहित्य संमेलने; जागतिक कीर्तन संमेलन

वर्ग:मराठी साहित्य संमेलने
फतवा

दारुल उलूम देवबंद या भारतातील मुसरमानांच्या सर्वश्रेष्ठ शैक्षणिक संस्थांपैकी एक असणाऱ्या संस्थेने काढलेले **फतवे** :

* मुसलमान व्यक्तीने कुणाचाही वाढदिवस साजरा करू नये,  ते इस्लामविरोधी आहे. त्यामुळे महंमद पैगंबरांचा वाढदिवसही साजरा करणे चुकीचे आहे.
* स्त्रियांना तंग कपडे वापरू नयेत, त्यांचे कपडे ढिलेच असले पाहिजेत.
* कोणत्याही प्रकारचे गर्भनिरोधक वापरायला इस्लाम परवानगी देत नाही, पण जर काही आरोग्याच्या समस्यांसाठी एखाद्या ॲलोपॅथिक डॉक्टराने सांगितलेच असेल तर त्यासाठी हकिमाच्या सल्ल्याने खातरजमा करून घ्यावी. त्याने सांगितले तरच ते मानावे.
* जी कंपनी दारू किंवा व्याजाचे व्यवहार करीत असेल अशा कंपनीच्या शेअर्सचे  व्यवहार मुसलमानांनी करू नयेत.
* मुसलमान स्त्रीने गर्भपात करण्यासाठी हकिमाची अनुज्ञा घेणे बंधनकारक आहे.
* इस्लाममध्ये गाईची हत्या करणे पाप आहे.
* हातावर गोंदणे आणि अल्कोहोलयुक्त सुगंध वापरणे गैर‍इस्लामी आहे.
* मुस्लिम मुलींनी जीन्स घालू नयेत आणि अंगावर कुठेही गोंदवून घेऊ नये. 
* वाढदिवसाच्या दिवशी केक कापणे बेकायदेशीर आहे.  खरे तर मुसलमानाने वाढदिवस साजरा करताच कामा नये.

## अन्य संस्थांचे **फतवे** 
* सुन्नी पंथीय मुस्लिमांच्या बरेली(उ.प्र.) येथील हजरत दर्ग्याच्या मदरसा मंझर-ए-इस्लामचा **फतवा** : लग्न जुळवणाऱ्या किंवा सोशल नेटवर्किंगच्या संकेतस्थळावर स्वतःचे छायाचित्र टाकणे हराम आहे.

वर्ग:इस्लाम धर्म
आयना का बायना

**आयना का बायना** हा इ.स. २०१२ साली प्रदर्शित झालेला, समित कक्कड दिग्दर्शित मराठी चित्रपट आहे. हिपहॉप नृत्यशैलीतील नाचांमुळे विशेष प्रसिद्ध पावलेल्या या चित्रपटात ९ युवक नृत्यकलाकारांसोबत सचिन खेडेकर, अमृता खानविलकर, संतोष जुवेकर, राकेश बापट आणि गणेश यादव यांनी अभिनय केला आहे.

## पात्रयोजना 
## वाद 
चित्रपटाच्या प्रदर्शनानंतर संवादलेखकांच्या श्रेयनामावलीवरून संवादलेखक सचिन दरेकर व दिग्दर्शक समित कक्कड यांच्यादरम्यान मतभेद व वाद उद्भवले . चित्रपटाचे सर्व संवाद आपण नव्याने लिहून दिले असतानाही, आपल्यासह अन्य तीन संवादलेखकांचीही नावे चित्रपटाच्या श्रेयनामावलीत आहेत, असे दरेकरांचे म्हणणे होते. तर चित्रपटासाठी ज्यांनी केवळ दोन प्रसंगही लिहून दिलेले असतील, अशांचाही उल्लेख श्रेयनामावलीत आवश्यक होता, असे समित कक्कडांचे मत होते .

## संदर्भ व नोंदी 
## बाह्य दुवे 
* 
* 

वर्ग:इ.स. २०१२ मधील मराठी चित्रपट
वैष्णव जन तो

**वैष्णव जन तो** हे एक प्रसिद्ध गुजराती हिंदू भजन आहे ,  कवी नरसी मेहता यांनी  इसवी सनाच्या पंधराव्या  शतकात ते लिहिले . हे भजन गुजराती भाषेत लिहिले गेले आहे. हे भजन वैष्णव जनांचे (विष्णू देवाचे उपासक व पूजक यांचे) गुण व त्यांची लक्षणे सांगते .

## प्रसार
ह्या भजनाचा समावेश महात्मा गांधींच्या रोजच्या प्रार्थनेमध्ये असल्याने हे भजन लोकप्रिय झाले आहे. महात्मा गांधी यांनी अंगिकारलेल्या जीवन आणि कार्य  तत्त्वज्ञानाचे वर्णन या भजनात आहे. त्यामुळे महात्मा गांधी यांच्या राष्ट्रकार्याचे स्मरण करताना या भजनाचा समावेश केला जातो.

## गीतिकाव्य
## मराठी भाषांतर
## संदर्भ आणि नोंदी 
वर्ग:वैष्णव पंथ
वर्ग:महात्मा गांधी
वर्ग:संत साहित्य
चैतन्य महाराज देगलूरकर

**चैतन्यमहाराज देगलूरकर** (English: Chaitanya Maharaj Deglurkar)  हे वारकरी संप्रदायातील एक प्रख्यात कीर्तनकार आहेत.

**ह.भ.प. चैतन्य भानुदासमहाराज देगलूरकर** हे वेदान्ताचे गाढे अभ्यासक, तसेच विवेकचूडामणी, ब्रह्मसूत्रभाष्य आणि महाभारतासोबत ज्ञानेश्वरी, तुकारामगाथा, श्रीमद्भगवतगीता, श्रीमद्भागवत अशा श्रेष्ठ ग्रंथाचे अभ्यासक असून विसाव्या शतकातल्या तरुण पिढीतील नामवंत कीर्तनकार आहेत.  ते  वै. धुंडामहाराज देगलूरकर यांचे नातू आहेत.
"ज्ञानेश्वरी आणि काश्मिरी शैव दर्शन" या विषयावर ते पुणे विद्यापीठात मध्ये पीएच.डी.साठी प्रबंधलेखन करत आहेत.
सर परशुराम महविद्यालय, पुणे येथे २ वर्षे व्याख्याते म्हणूनही त्यांनी काम केले आहे.
दैनिक सकाळ, सोलापूरचे दैनिक तरुण भारत आदी वर्तमानपत्रांत त्यांची अध्यात्मपर लेखमाला प्रकाशित झाली आहे.
साम मराठी वाहिनीवरील "आनंदवारी" या आषाढी वारीनिमित्त होणाऱ्या कार्यक्रमात त्यांचा सातत्याने सहभाग असतो.

त्यांच्या कीर्तनाने कोजागिरी पौर्णिमेला पंढरपूर येथील रुख्मिणी माता मंदिरातील नवरात्र उत्सवाची समाप्ती होते.

"ज्ञानेश्‍वरीचे पारायण करणे हा संस्कार आहे, तर प्रत्येक ओवीचा अर्थ समजावून घेणे हा जीवनाच्या उदात्ततेचा भाग आहे. अशा अर्थ समजावून घेण्याला एक प्रकारचे वजन असते आणि त्यातून जीवनाची परिपूर्णताही साध्य होते. कारण मला काय कळते, यावर त्या पदार्थाचे अस्तित्त्व स्वीकारावे की नाही हे ठरते. म्हणूनच डोळ्यांना दिसते त्यापेक्षाही त्या वस्तूचे अस्तित्त्व समजणे आवश्‍यक असते.* अशी त्यांची शिकवण आहे. 

"ज्ञानेश्‍वरीचा अर्थ कळत नसला तरी ती वाचावी. कारण, ती वाचल्याने जो भाव तयार होतो, त्या भावाला भुलते ती ज्ञानेश्‍वरी माऊली... आणि मग आपल्या भक्ताला अर्थ समजून देण्याची जबाबदारीही माऊली घेते. संतवाङ्मय आपल्याला जीवनाचे व्यवस्थापन शिकवते. आपल्या आयुष्याला विशिष्ट क्रमाने जगण्याची जी पद्धत आवश्‍यक असते, ती संतवाङ्मय सांगते. म्हणून संतवाङ्मयाची कास सोडू नये.*अशी त्यांची शिकवण आहे.

## पुरस्कार
* मसापतर्फे २०१६ सालचा प्रा. न.र. फाटक स्मृति संतसाहित्य पुरस्कार

## हे सुद्धा पहा 
* ज्ञानेश्वर
* निवृत्तिनाथ
* संत सोपानदेव
* संत मुक्ताबाई
* विष्णूबुवा जोग

वर्ग:वारकरी संत
वर्ग:वारकरी संप्रदायातील व्यक्ती
वर्ग:मराठी संत

## संदर्भ
हाइ फाँग

**हाइ फाँग** (व्हियेतनामी: ) हे व्हियेतनाम देशातील तिसऱ्या क्रमांकाचे मोठे शहर आहे. देशाच्या उत्तर भागात दक्षिण चीन समुद्राच्या किनाऱ्यावर काम नदीच्या मुखाशी वसलेले हाइ फाँग हे व्हियेतनाममधील एक महत्त्वाचे बंदर व मोठे औद्योगिक केंद्र आहे.

१८ लाखाहून अधिक लोकसंख्या असलेले हाइ फाँग हे पाच केंद्रशासित व्हियेतनामी शहरांपैकी एक आहे.

## संदर्भ 
## बाह्य दुवे 
*अधिकृत संकेतस्थळ 
*पर्यटन 

वर्ग:व्हियेतनाममधील शहरे
मराठी समाजशास्त्र परिषद

मराठी समाजशास्त्र परिषदेचे २३वे राज्यस्तरीय अधिवेशन १८-१९ जानेवारी २०१३ला कोल्हापूर येथे होणार आहे. उद्‌घाटक कोल्हापूर विद्यापीठाचे कुलगुरू डॉ. एन.जे. पवार असतील. बीजभाषण नेहरू विद्यापीठातील अभ्यासक डॉ नंदू राम करतील. अधिवेशनाचे विषय : सीमांतिक उपेक्षत समूह (मुख्य विषय), अन्य विषय - शिक्षणाचे बाजारीकरण, कृषि धोरण, प्रसारमाध्यमे आदींचा उपेक्षित समूहांवर होणारे परिणाम.

## महाराष्ट्र समाजशास्त्र परिषदेची यापूर्वीची अधिवेशने
मराठी समाजशास्त्र परिषदेचे ३० वे अधिवेशन मराठी समाजशास्त्र परिषद व तक्षशिला महाविद्यालय अमरावती यांच्या संयुक्त विध्यमाने दिनांक २३ व २४ जानेवारी २०२० लामरावती येथे पार पडले. या अधिवेशनाला उदघाटक म्हणून संत गाडगेबाबा अमरावती विद्यापीठाचे कुलगुरू डॉ. मुरलीधर चांदेकर व बीजभाषक म्हणून प्रोफेसर आनंदकुमार माजी अध्यक्ष इंडियन सोसिओलॉजिकल सोसायटी हे होते. मराठी समाजशास्त्र परिषदेचे पदाधिकारी डॉ. सरोज आगलावे अध्यक्ष, डॉ. दीपक पवार सचिव आणि कोषाध्यक्ष डॉ. राहुल भगत , तक्षशिला महाविद्यालयाचे प्राचार्य डॉ. मल्लू पडवळ व संयोजिका डॉ. अंजली वाठ उपस्थित होत्या.

पहा : महाराष्ट्रातील परिषदा

वर्ग:समाजशास्त्र
नवी मुंबई महानगरपालिका

**नवी मुंबई महानगरपालिका** ही नवी मुंबई शहराची स्थानिक स्वराज्य संस्था आहे. या संस्थेची स्थापना डिसेंबर १७, इ.स. १९९१ रोजी झाली. त्यावेळी सिडकोमधील २९ गावे तिच्या अखत्यारीत होती.

वर्ग:महाराष्ट्रातील महानगरपालिका
नगरपालिका
ओबीसी धम्मपरिषद

सत्यशोधक ओबीसी परिषद या संस्थेतर्फे तिसरी ओबीसी महाधम्मपरिषद पुण्यात ६ जानेवारी २०१३ रोजी होणार आहे. उद्‍घाटक - डॉ आ.ह. साळुंखे. धम्मपरिषदेला राजा ढाले अध्यक्ष असणार आहेत.   (ही धम्मपरिषद झाली की नाही हे नक्की माहित नाही.  पण यापूर्वी, २५ ऑक्टोबर २००९ला नाशिक रोड येथे जागतिक धम्म परिषद झाली होती.)

## या पूर्वीच्या धम्मपरिषदा
पहा : महाराष्ट्रातील परिषदा ;  ओबीसी साहित्य संमेलन ; सत्यशोधक ओबीसी परिषद

वर्ग:बौद्ध धर्म
वर्ग:महाराष्ट्रामधील बौद्ध धर्म 
वर्ग:डॉ. बाबासाहेब आंबेडकर
सिरोंचा तालुका

**सिरोंचा** हा महाराष्ट्र राज्यातील गडचिरोली जिल्ह्यातील एक तालुका आहे. दर बारा वर्षांनी येथे सिंहस्थाची यात्रा भरते.

वर्ग:महाराष्ट्रातील तालुके
वर्ग:गडचिरोली जिल्ह्यातील तालुके
इरावती कर्णिक

**इरावती कर्णिक** या मराठीतील एक नाटककार आहेत. त्या नाटकाचे नेपथ्यही करतात आणि नाटकांत भूमिकाही. त्यांनी ’गिरिबाला‘ या नाटकात अभिनय केला आहे आणि ’इरादा पक्का‘ या चित्रपटाचे संवादलेखन केले आहे.

## **इरावती कर्णिक** यांनी लिहिलेली नाटके
* गाशा (प्रायोगिक नाटक)
* तीच ती दिवाळी (एकांकिका)
* पैसा वसूल (एकांकिका)
* बाळकडू (एकांकिका)
* मानगुटीवर मयसभा (अनुवादित नाटक-मूळ नाटक : राम गणेश कमथम यांचे Dancing on Glass)
* मृगाचा पाऊस (एकांकिका)

## पुरस्कार
* **इरावती कर्णिक** यांना भारत सरकारच्या संगीत नाटक अकादमीचा युवा पुरस्कार मिळाला आहे.

----

पहा : नाटक; स्त्री नाटककार

वर्ग:मराठी नाट्यकलाकार
मनस्विनी लता रवींद्र

**मनस्विनी लता रवींद्र** या मराठीतल्या नाटककार, अभिनेत्री, दिग्दर्शक आहेत. पुणे विद्यापीठाच्या ललित कला केंद्रातून नाट्यशिक्षण घेतल्यावर त्या मूबईला आल्या. दूरचित्रवाणीवरील  ’एका लग्नाची दुसरी गोष्ट‘ या मालिकेचे संवादलेखन मनस्विनी लता रवींद्र यांचे होते. तसेच 'दिल दोस्ती दुनियादारी' ह्या मालिकेसाठी त्यांनी पटकथा-संवाद लेखन केले. मृणाल कुलकर्णी दिग्दर्शित 'रमा-माधव' चित्रपट त्यांनीच लिहिला आहे. त्यांनी लिहिलेल्या 'ब्लॉगच्या आरश्यापल्याड' ह्या पुस्तकाला महाराष्ट्र शासनाचा सर्वोत्कृष्ट वाङ्मय पुरस्कार मिळाला आहे.

## नाटके/ललित लेखसंग्रह 
* अमर फोटो स्टुडिओ
* अलविदा 
* एकमेकांत
* ब्लॉगच्या आरश्यापल्याड (ललित)
* माझ्या वाटणीचं खरंखुरं
* लखलख चंदेरी
* सिगारेट्‌स
* डावीकडून चौथी बिल्डींग

## दिग्दर्शित नाटके
* बेबी
* मिटली पापणी
* एकमेकात
* लख लख चंदेरी
* कुकूच  कू
* बाय द वे मीट वेरा स्टार्क
*
*

## पटकथा/संवाद लेखन 
मनस्विनी लता रवींद्र यांनी पुढील दूरदर्शन मालिकांचे पटकथा/संवाद लेखन केले आहे - 
* एका लग्नाची दुसरी गोष्ट
* दिल दोस्ती दुनियादारी
* ती फुलराणी
* बन मस्का
* लेक लाडकी या घरची
* ठिपक्यांची रांगोळी
* मोरांबा

## चित्रपट पटकथालेखन 
* रमा-माधव
* कच्चा निंबू
* ती सध्या काय करतेय

## सन्मान आणि पुरस्कार
* लंडनच्या राॅयल कोर्ट थिएटरने नाटकांसंबंधीच्या एका कार्यशाळेसाठी सन्मानाने आमंत्रित
* संगीत नाटक अकादमीचा युवा पुरस्कार (२००७)

## संदर्भ 
वर्ग:मराठी नाटककार
वर्ग:साहित्य अकादमी पुरस्कार विजेते
वर्ग:स्त्री चरित्रलेख
वर्ग:मराठी व्यक्ती
वर्ग:मराठी अभिनेत्री